标题：桃园明圣经（朱子删定玉泉真本）
经序第一
汉、汉寿亭侯，略节桃园经，书于玉泉寺，夜梦与凡人，万经千典有，吾经未举行。着尔传尘世，不可视为轻。太上老君三界灵，众圣五岳雷电神，五湖并四海，日月斗星辰，天下城隍听号令，万方土地各遵行。万圣朝真均奏议，普天之下尽颁行。于是救苦大仙、太上真君、太白金星，公同批注，覆奏明章，行于四海，皇图巩固，万民永赖。
原始第二
吾乃紫微宫里朱衣神，协管文昌、武曲星。祇因张仙无主辖，敕令随吾为从神。检点少男与少女，或损阴骘绝子孙。送生催生及难产，魅妖伤残斑痘疹。如有焚香讽诵者，转祸为祥显圣灵。今有塑画吾像者，侧立　张仙持弹弓。鉴知战国侵陵乱，命我临凡救万民。玉皇赐我名和姓，子胥五转做忠臣。临潼解释诸侯难，绝却奸秦并国心。楚无道，酒荒淫，昭关过此难，吴越动刀兵。道吾一生为孝子，数世做忠臣。敕令我管钱塘事，昼夜领潮行。汉室多奸党，改姓下凡尘。春秋丈夫志，生长解梁城。指关为我姓，下界又称臣。幼而离乡，壮而出仕。大丈夫以四海为家，何患乎吾无兄弟。入桃园，睹两人奇异，请问英雄何处。雄赳赳朗曰张飞，貌堂堂温言刘备。出身投地今逢主，须待挽天河水来荡涤，诚哉龙虎风云会。宰牛马昭告天地，结义匡扶汉室。破黄巾，诛董卓、吕布毙。劫寨剿曹奸，赚入空营内。雁侣散徐州，携嫂无存地。减烛张辽谋，破壁　云长义。降汉不降曹，忠臣不事二。封　汉寿亭侯，印无汉重铸。三日华筵，曹瞒美意。颜良文丑统兵围，敢对立功，可酬曹归计。封金却印三辞操，挈眷寻兄一点忠。千里寻兄添义气，五关斩将有威风。离合英雄乾坤内，相逢兄弟古城中。智尚虽高无决胜，运筹固识少经纶。三谒茅庐，卧龙晏起。大梦谁先觉，平生我自知。草堂春睡足，窗外日迟迟。未出茅庐，三分已定。孔明原是广慧星，即是前朝严子陵。此生诸葛亮，再宋朱文公。轮回三世相，永不下凡尘。鼎足三分嫌地窄，江山今换许多人。大哥已在清虚府，关某今掌三天门。三弟四川为土谷，每起忠良护国心。在宋易姓岳飞将，在唐改讳曰张巡。轮回三转皆忠烈，上帝封为护国神。小可兵戈不差汝，大难危邦再下尘。天下城隍皆将相，正直为神古至今。为人忠孝感天地，岂在持斋佛显灵。饮食衣服休华美，随着随餐莫厌憎。禽兽一切皆性命，无故自食宰生灵。一切化生皆活命，何苦张弓捕网寻。草木花果休折采，严冬零落发阳春。万物悉含天地化，依时生长与人灵。尔能遵守惜万物，福有攸归祸不侵。勿谓善小而不做，勿谓恶小而可行。天网恢恢分曲直，神灵赫赫定亏盈。孝悌忠信人之本，礼义廉耻人之根。尔能听吾行善事，自有祥云足下腾。吾受三天门掌握，万神启奏我先闻。善者纪录加官爵，恶者遭殃绝子孙。报应迟速时未到，昭彰早晚祸福临。休道天高无耳目，亏心暗室有游神。敬神如在须诚敬，不可狂言亵圣明。
力学第三
吾素览春秋，幼观孔孟，惟以孝弟为先，修身治国为本。异端蜂起，兵戈伤残民命。十余年甲不离身，刀无洁净。夜无稳睡三更，日不饱餐一顿。东战西征，百战而江山纔定。白了须鬓星星，力倦马羸刀钝。费尽赤胆忠心，换得个封侯金印。到如今，乱臣贼子，捕风捉影。奸贪谗佞，结党欺良，言无不定。不思礼义廉耻，孝弟忠信，事每胡行，屡图侥幸。篡君位，戮忠臣，好货财，淫美色，杀人纵性。只顾爽心乐事，岂晓得后来报应。古今好事多磨，毋勉强茍求快捷方式，如彩云琉璃，鲜花明月。人不知机，如钢刀快缺，妄动横行，造下了些冤孽，远则几年，近则数月，报应无差，法难漏泄。如人未遭逢，各有时节，当思守命由天，安贫乐业。如百艺仓卒成功，其物焉能精洁。草木不能培植，难长许多枝叶。五谷少用耕锄，苗虽秀而不实。文臣十载寒窗，方朝金阙。武将百战临危，始得公侯并列。吾乃日月精忠，乾坤大节，天崩我崩，地裂我裂。
道貌第四
又奉上帝加御敕，掌握凡间善恶人。万国九州岛皆敬服，道吾忠义独称尊。塑形画像乾坤内，如我英雄有几人。火龙烧赤兔，水兽炼青锋。卧蚕眉八字，丹凤目双睛。五龙须摆尾，一虎额摇身。精忠冲日月，义气贯乾坤。韬略期孙膑，机谋胜范增。须长义更长，面赤心尤赤。英雄气盖世，烛残刀破壁，封库印悬梁，爵禄辞不受。偃月刀，磨仍快，叹兄弟不再。卧蚕眉，锁未开，恨江山几改。亘古功名难比并，三天门下封元帅。稽首顿首，上帝敕令各部将帅。经传下界，抄录讽诵如在。人能遵行，系玉腰金，官居千载。能全一事，峥嵘三代。钦承法旨，会集诸神施行。
节训第五
着忠良，竭力匡衡，孝顺无改。廉洁不乱心田，节义临危不败。忠孝廉节之章听解。君使臣以礼，臣事君以忠，日用朝廷禄，当思补报功。报国臣之本，惜卒将之宏。不饰文臣过，不灭武将功。纪录文华殿，举劾建章宫。丹心如赤日，位必至三公。秦桧世为犬，岳飞四帅中。为人子，孝为先，孝顺两字紧相联。勿使恼怒常使欢，暖衣饱食毋饥寒。病医药，必自煎，即须尝过献亲前。夜不解衣朝不食，时时刻刻在身边。尔能孝顺尔子孝，点点滴滴看檐前。大舜孝，帝位传，二十四孝极周全。在生不供奉，死后祭灵前。不孝子，惹灾愆，虎唅蛇咬病相缠。官刑牢狱遭充配，水火之灾实可怜。或是悬梁刀毒死，不孝之人苦万千。速速改，莫迟延。世人孰无过，改之为圣贤。人无过，笃行全。廉生畏，洁生严。细检点，避疑嫌。希贤希圣由天命，学礼学诗听自然。却周粟，隐山川，为人似玉无瑕玷，立志如同铁石坚。守己禄，莫徇偏，损人利己子孙冤。廉者不受嗟来食，志士不饮盗之泉。辞俸原宪洁，畏金杨震廉。坐怀不乱柳下惠，闭户无容鲁仲连。饐食怎如螬李美，瓜祭何胜菜羹甜。俸禄止堪供礼仪，举家食费仅盘桓。百篢抬回失节物，满箱装裹昧心钱。笞杖徙流谁不怕，劝尔抬头看上天。纵容男仆如狼虎，谋占军民地与田，势败运衰参讦告，拔冢平房冤报冤。妇男穷极为娼盗，恨杀当初恶要钱。人之节，如竹又如月，广大与高明，圆容更清洁。一生直不弯，挺挺欺霜雪。一劲参天秀，舞风弄明月。娥英泣竹林，点点斑皆血。即如苏武杖，数有十二节，李陵污其奸，苏武敬其烈。仲升使西域，三十六国却。节义全，神圣悦，或掌天曹事，或补城隍缺。或生公与侯，富贵千年业。乱臣并贼子，每把忠良灭。一见虚欢喜，心口各相别。心藏丈八矛，意存三尺铁，舌下有龙泉，杀人不见血。贪酷克奸谗，自殒儿孙绝。吾未吃长斋，吾不信异说。地狱即城隍，三宝光日月。救济急难人，就是解冤结。此四节，忠孝廉节，详明甚切。后列二十四劫：擎天顶地猛勇神，捧日举月普照神，列宿张星明朗神，移星换斗剥量神，腾云驾雾飞度神，驱雷掣电威烈神，呼风唤雨扰攘神，缀露殒霜溥沸星，飞砂走石截路神，翻江捣海五湖神，崩山颓岭铁甲神，冻水开冰结化星，焚炎逐火流光星，开花结果娇媚星，长禾秀谷益惠星，抽芽绽叶发育星，枯木涸泽摧竭神，走兽飞禽捕捉星，鱼虾蟹鳖踊跃星，飞跳诸虫缠扰星，作文制字文昌星，兴兵布阵武曲星，考正岁时测运星，造作工艺巧作神，众星听令各回本部，变化发生，稽首神明，无极众圣，不可思议功德。
经验第六
值年值月将，值日值时神，夜差黑煞帅，日令皎洁兵，往来细鉴察，不得漏毫分。会同家宅鬼，着令司命君，如有虔诵男和女，速速报知闻。家宅供此经，妖魅化为尘。船舟奉此经，风波即刻平。行人佩此经，路途保安宁。书生看此经，不久步青云。妇人诵此经，二女五男成。若为亡化念，亡化早超生。若为父母念，父母享遐龄。焚香高诵念，其福即来临。日念三五遍，或诵百千声。人能抄印送，诸疾不相侵。诸神皆欢喜，宅舍并光明。或赐福与寿，或荫儿与孙。凶事化为吉，福禄寿重增。
斗口王天君钦奉汉室汉寿亭侯　关圣大帝敕令（嘉庆十五年正月二十四日）
大帝曰：
吾曾言，日在天上心在人中。心者万事之根本，儒家五常，道释三宝，皆从心上生来。仁莫大于忠孝，义莫大于廉节，二者五常之首。圣人参赞化育者，此而已。仙佛超神入化者，此而已。自有天地以来，这个无极太极之理，浑然包罗，古今长悬。诸帝王圣贤仙佛，万经千典，只是明此理，成此事而已。吾系紫微垣中，火之正气。火，离明象也，故主文昌。火，又烈性也，故主武曲。文主仁，仁首忠孝。武主义，义首廉节。惟是举天下万世皆为圣贤仙佛，此有昼无夜，有阳无阴，绝无之理也。自战国以来，吾出世匡君救民，不得已以公善之心望世，此桃园经之所以现身说法也。奈何世之人，真性不密，邪僻用心，见吾平常之言，不曰圣人不出此骄矜语，则曰圣人不出此浅近语。呜呼，是必欲吾重作五经，待世之智愚贤不肖，皆尽读之乎。不独此也，现在身列文儒，亦妄行指驳。吾因周子，凛凛持诵多年，只得批注明白。如再有擅行诋毁者，轻则令瘟火灭之，重者命周仓斩之，毋悔。
明圣经，本系梦与玉泉寺僧，僧醒而传述。首句汉汉，上一汉字，乃代名，即大汉也。汉寿亭，系地名也。其先嘱咐人人诵此经者，是以效验歆动人心也。中言精忠冲日月，义气贯乾坤，即孟子所谓塞乎天地也。曰面赤须长者，即大学所谓心广体胖，孟子所谓睟面盎背也。至投胎转劫之说，儒者不言，不知释道两门，并非无据。试历查古今，借尸还魂，灵壳转寄，异物入胎，岂少也哉。吾言在列国，在汉，与在唐宋之言，实非诳也，诸君试对核之。再四章言忠，文武臣僚，皆当敬体，则是三代以上之臣也，夔龙伊皋其人也。言孝，则曰不解衣不食，则侍膳寝门，文王其人也。滴水还源，孙又效子，则子孙保之，大舜其人也。说到二十四孝，古今昭如日月，格天地，动鬼神，岂非确然可据者哉。廉在周礼，以六计为定，实从义字中生，故为愚昧者痛斥。而廉泉盗水，举一二而已括之也。节如竹，竹有筠也。如月，月有度也。非筠则溷，非度则昏。古今大节不逾者，于义殆尽。后遣诸神鉴察，以使速应，吾亦大费婆心。以我为骄，我固不辞。以我为浅，我亦不辞。但愿人人从此骄言浅言做去，一一果自信于心中，然后探元妙之理，入上圣之班，吾亦不怪，而且快然也。将此语着灵官传世知之。为此述告周宰人等，一心体此，以心印心。心在人中，日在天上，钦哉勿忽。明圣经注证王天君曰：张仙非唐之张公名巡，乃黄帝锡以弧矢为张之张仙也。大帝目空一切，固是天性。故云徒上智者无决断，徒运筹者欠经纶，以启下文之意，必赖文星孔明也。再二十四位神将，乃大帝所遣，如有诚心，呼之即来，听法师之命。并将此谕，传与周宰君及与事人等知之。
二月二十五日　王天君奉大帝命特诰　明圣经诵至此止